# Angélica Such Ronda

Angélica Gemma Such Ronda (Benidorm, 1964) és una advocada i política valenciana. Ha estat diputada a les Corts Valencianes des de 2007 (on ocupà el càrrec de secretària primera de la Mesa de les Corts Valencianes) fins que el 27 de febrer de 2014 presentà la renúncia a la seua acta de diputada pel començament imminent del judici d'una de les peces de la branca valenciana del cas Gürtel on es troba encausada pel delicte de prevaricació administrativa i per a qui la Fiscalia Anticorrupció sol·licita 10 anys d'inhabilitació.
Llicenciada en Dret per la Universitat de València, amb l'especialització de dret privat, ha format part de la secció d'advocats especialistes en dret de família al Col·legi d'Advocats d'Alacant, i des de l'any 2000 ha exercit d'assessora jurídica de la Regidoria de la Dona de l'ajuntament de Benidorm. Forma part del Tribunal de la Rota.

## Política

Ha format part dels diversos governs de la Generalitat Valenciana dirigits pel Partit Popular, al segon escalafó com a Directora General de Relacions amb les Corts i Secretariat del Govern fins al 2007. És a partir d'aquesta data quan el president Camps la nomena consellera de Turisme. Un mandat que acabaria el 2009 quan passa a dirigir el departament de Benestar Social en substitució del conseller Cotino. Es tracta doncs de la tercera consellera que se n'ocupa d'aplicar la Llei estatal de Dependència, després de l'escàs èxit dels seus antecessors en el càrrec, Cotino i Alícia de Miguel.
Fou triada diputada a les Corts Valencianes per la circumscripció d'Alacant a les eleccions de 2011 i fou triada per a ocupar la secretaria primera de les Corts fin que fou substuida l'octubre de 2011 junt a altres diputats del PP encausats per casos de corrupció.

## Corrupció

En l'actualitat, després de l'acte d'obertura del judici oral, és acusada del delicte de prevaricació administrativa, en una de les peces separades de la branca valenciana del cas Gürtel. El Ministeri Fiscal ha sol·licitat per a ella una pena de 9 anys d'inhabilitació.
Aquesta peça forma part de la branca valenciana del cas Gürtel, on també s'investiga el finançament irregular del PP valencià, delicte electoral i contractació irregular per part de la Generalitat Valenciana d'empreses de la trama Gürtel.

## Referències

* ↑ «L'ex-consellera valenciana de Turisme Angélica Such renuncia a l'escó de les corts». VilaWeb, 28-02-2014.
* ↑ «Una exconsellera de Turismo imputada en Gürtel renuncia a su acta en Las Corts». El Diario, 27-02-2014.
* ↑ «La exconsejera Angélica Such renuncia al escaño de las Cortes por el ‘caso Gürtel'». El País, 27-02-2014.
* ↑ Tres consellers per a una llei atascada, a El País del 6/09/2009.
* ↑ «Fabra fulmina a los cuatro imputados de la dirección del PP en Las Corts». Levante-EMV, 04-10-2012. [Consulta: 3 desembre 2012].
* ↑ «El jutge del cas Gürtel obre judici oral contra les exconselleres valencianes Martínez i Such». Ara, 01-07-2013.
* ↑ «El TSJ valencià obri juí oral contra les exconselleres Such i Martínez». El Punt Avui, 01-07-2013.
* ↑ «Decretan la apertura de juicio oral contra las exconselleras Martínez y Such». ABC, 01-07-2013.
* ↑ «El juez sienta en el banquillo a 2 ex conselleras por los contratos de Fitur pero libra a Rambla». El Mundo, 01-07-2013.
* ↑ «Dos consejeras de Camps, a juicio por malversación, cohecho y prevaricación». El País, 01-07-2013.
* ↑ «El TSJCV sentará en el banquillo a tres ex altos cargos del Gobierno de Camps por Gürtel». RTVE, 01-07-2013.
* ↑ «La Fiscalia demana onze anys de presó per a Milagrosa Martínez pel cas Gürtel». El Punt Avui, 16-01-2013.
* ↑ I. Zafra. «Fiscalía pide 11 años de cárcel para una exconsejera de Camps por Gürtel». El País, 16-01-2013.
* ↑ «La Fiscalía pide 11 años de cárcel para una exconsejera valenciana de Turismo por la Gürtel». RTVE, 16-01-2013.
* ↑ M. Fabra. «Otra exconsejera de Camps imputada en la financiación ilegal del PP valenciano». El País, 02-04-2012.
* ↑ R. Terrasa. «La ex consellera de Turismo Angélica Such, nueva imputada en la financiación ilegal del PP». El Mundo, 02-04-2012.

## Vegeu també

* Branca valenciana del cas Gürtel

## Enllaços externs

* Curriculum Vitae a la web de la Generalitat Valenciana Arxivat 2010-12-26 a Wayback Machine.
Càrrecs públics :
| Precedit per: María Milagrosa Martínez Navarro | Consellera de Turisme de la Generalitat Valenciana 2007 - 2009 | Succeït per: Belén Juste Picón |
| Precedit per: Juan Cotino Ferrer | Consellera de Benestar Social de la Generalitat Valenciana 2009 - 2011 | Succeït per: Jorge Cabré Rico (Conseller de Justícia i Benestar Social) |
| Precedit per: Fernanda Vidal Causanilles | Secretària primera de les Corts Valencianes 2011 - 2012 | Succeït per: Antonio Clemente Olivert |